EPG เด้ง 3% ลุ้นกำไรไตรมาส 2/66 เฉียด 400 ล้าน โบรกเคาะเป้า 14.50 บ.
EPG เด้ง 3% รับธุรกิจกลับสู่ปกติ โบรกคาดไตรมาส 2/66 (ก.ค.-ก.ย. 65) กำไรแตะ 390 ล้านบาท เพิ่มขึ้น 69% จากไตรมาสก่อน ลุ้นดีต่อเนื่องจากเงินบาทที่อ่อนค่า และราคาวัตถุดิบที่ลดลงจะช่วยหนุนอัตรากำไรขั้นต้นในเดือนต.ค.-ธ.ค. 65 แนะนำ “ซื้อ” ราคาเป้า 14.50 บาท
EPG เด้ง 3% รับธุรกิจกลับสู่ปกติ โบรกคาดไตรมาส 2/66 (ก.ค.-ก.ย. 65) กำไรแตะ 390 ล้านบาท เพิ่มขึ้น 69% จากไตรมาสก่อน ลุ้นดีต่อเนื่องจากเงินบาทที่อ่อนค่า และราคาวัตถุดิบที่ลดลงจะช่วยหนุนอัตรากำไรขั้นต้นในเดือนต.ค.-ธ.ค. 65 แนะนำ “ซื้อ” ราคาเป้า 14.50 บาท
1 พ.ย. 2565

ผู้สื่อข่าวรายงานว่า วันนี้ (1 พ.ย. 65) ราคาหุ้น บริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG ณ เวลา 10:41 น. อยู่ที่ระดับ 10.50 บาท บวก 0.30 บาท หรือ 2.94% สูงสุดที่ระดับ 10.60 บาท ต่ำสุดที่ระดับ 10.30 บาท ด้วยมูลค่าการซื้อขาย 60.97 ล้านบาท

บริษัทหลักทรัพย์ กรุงศรี จำกัด (มหาชน) ระบุว่า ผลการดำเนินงานของ EPG จะพลิกฟื้นช่วงเดือน ก.ค.-ก.ย.65 จากธุรกิจฉบวนยาง ชิ้นส่วนยานยนต์ และรายได้ equity income คาดไตรมาส 2/66 ช่วง (ก.ค.-ก.ย. 65) กำไรสุทธิที่ 390 ล้านบาท เพิ่มขึ้น 69% จากไตรมาสก่อน แต่ลดลง 6% เมื่อเทียบกับงวดเดียวกันของปีก่อน ขณะที่รายได้ Equity income ช่วยขับเคลื่อนการเติบโตกำไรเมื่อบริษัททในเครือสองแห่งเริ่มทำการผลิตเต็มที่ในปี 66-67
ดังนั้นแนะนำ “ซื้อ” ราคาเป้าหมาย 14.50 บาท เนื่องจากเงินบาทที่อ่อนค่า และราคาวัตถุดิบที่ลดลงจะช่วยหนุน GPM ในเดือนต.ค.-ธ.ค. 65 โดยต้นทุนปิโตรเคมีคิดเป็นสัดส่วน 25% ของต้นทุนการผลิตฉนวนยาง, 35-40% ของชิ้นส่วนยานยนต์, 55% ของบรรจุภัณฑ์ และ 40% ของต้นทุนทั้งเครือ ซึ่งต้นทุนส่วนนี้มีน้ำหนักมากกว่าเพิ่มขึ้นของต้นทุนค่าไฟฟ้า ซึ่งเป็นเพียง 4% ของต้นทุนรวมเท่านั้น